Kim Larsen

Kim Melius Flyvholm Larsen (født 23. oktober 1945 i København, død 30. september 2018 i Odense) var en dansk sanger, sangskriver, gitarist, forfatter og skuespiller med lærerbakgrunn. Larsen ble blant annet kjent som vokalist i Skandinavias på den tiden mest fremgangsrike rockeband, Gasolin’, men også som låtskriver av låter som «Hvad gør vi nu, lille du?» og «This Is My Life». Kim Larsen var helt klart en av Danmarks mest populære musikere fra 1970-tallet og framover, men han likte helst å kalle seg selv «spillemand». Sikspensen han bar på hodet ble et varemerke i senere år. 

Kim Larsen sovnet stille inn etter lengre tids kreftsykdom. I sitt minneord om artisten skrev Danmarks statsminister Lars Løkke Rasmussen blant annet følgende:

Bakgrunn 
Larsens foreldre var Eva Flyvholm Olsen og Alfred Larsen (lærer). Familien stammet egentlig fra Fyn, og Kim ble døpt i Valgmenighedskirken i Kerteminde, der morfaren hans var degn. Kim har også en eldre bror, Tore. Foreldrenes ekteskap varte til Kim var omtrent fem år gammel. Moren tok med ungene og flyttet inn i en liten leilighet i Mågevej i København. Senere begynte Kim på Frederikssundsvejens Skole.

Som tolvåring begynte han å spille piano, og på fjortenårsdagen fikk han sin første gitar. Larsen begynte å skrive og spille sanger. Forbildene hans på den tiden var artister som Elvis Presley, Little Richard, Jerry Lee Lewis og Cliff Richard, i tillegg til The Beatles.

Kim Larsen studerte ved Frederiksberg seminarium og arbeidet i årene 1968 og 69 som lærer ved Gerbrandskolen på Amager ved København, da han etter hvert bestemte seg for å bli musiker på heltid. Han dannet sammen med Franz Beckerlee, Wili Jönsson og Bjørn Uglebjerg rockegruppen Gasolin'.

Uglebjerg forlot gruppen og ble i 1971 erstattet av Søren Berlev, før Gasolins første album ble utgitt.

Gasolin' 

I Gasolin' var Larsen forsanger og gitarist. Gruppa slo igjennom i 1971 etter å ha blitt oppdaget av Poul Bruun, som var producer for plateselskapet CBS. Etter dette fulgte en rekke platesuksesser før Gasolin' ble oppløst i 1978. Gruppa  spilte sammen for siste gang den 21. august 1978 i Folkets Park i Malmö i Sverige, og senere samme høst ble gruppa oppløst for godt.

Kim Larsen er som låtskriver kjent for sin enorme produktivitet. Som følge av dette skrev han mange flere låter enn hva Gasolin' hadde bruk for. For å kunne benytte dem dannet Larsen fritidsgruppa Larsen og Co i 1971, som blant annet utga en singel. Året etter omdøpte han gruppa til Starfuckers, men etter krav fra CBS ble navnet skiftet til Sylvesters Jukebox. Gruppa utga nok en singel og opptrådte rundt om, men forsvant etter hvert som Larsens solokarriere ble stadig viktigere.

Larsen har utgitt en rekke soloalbum og har også medvirket i grupper som Kim Larsen & Bellami og Bell*Star. Soloalbumet Midt om natten var med over 500 000 solgte eksemplarer per 2010 Danmarks mest solgte plate gjennom tidene. I 1995 flyttet han til Odense og dannet gruppa Kim Larsen & Kjukken.

Film 
Sammen med Henning Bahs og Erik Balling (sistnevnte var også regissør) skrev også Larsen manuset til spillefilmen Midt om natten (basert på en selvopplevd historie fra København i 1972 samt platealbumet med samme tittel), en 131 minutter lang drama-komedie som hadde premiere den 9. mars 1984. Selv spilte Larsen hovedrollen «Benny», og filmen ble etter hvert utgitt på VHS og senere DVD av selskapet Nordisk Film.

Sammen med Erik Clausen og Peter Ingemann skrev også Larsen manuset til den 119 minutter lange musikalen «Kielgasten», utgitt av «Det Dårlige Selskab» i 1989 (senere også utgitt på VHS og DVD i 2008). Clausen og Larsen medvirket begge i musikalen.

Dessuten har Kim Larsen medvirket i filmene Ang.: Lone (1970), Prins Piwi (1974) og Du er ikke alene (1978), samt TV-serien Østre Gasværk (Danmarks Radio, 1976).

Ellers kan det nevnes at Kim Larsen var en forkjemper for individets rett til å gjøre hva det vil med seg selv. Blant annet kom dette til uttrykk da han i 2008 dannet gruppen Den gule negl som en protest mot den danske røykeloven som var blitt innført året før. Han var også med å finansiere en større plakatkampanje som het Tillykke med rygeforbuddet - Gesundheit Macht Frei.

Band

Gasolin' (1969–1978) 
Kim Larsen – rytmegitar og sang
Franz Beckerlee – sologitar
Wili Jønsson – bassgitar
Søren Berlev og Bjørn Uglebjerg – trommer
Klaus Agerschou (konserter) – keyboard

Kim Larsen & Bellami (1986–1992) 
Kim Larsen – gitar og sang
Henning Pold – bassgitar
Hans Fagt og Jan Lysdahl – trommer
Mikkel Håkonsson og Peter Ingemann – keyboard
Thomas Grue og Per Rasmussen – gitar

Bell*Star (1993–1994) 
Kim Larsen – gitar og sang
Hubba – trommer
Henning Pold – bassgitar
Mikkel Håkonsson – keyboard

Kim Larsen & Kjukken (1995–2018) 
Kim Larsen – gitar og sang
Bo Gryholt og Jesper Haugaard – bassgitar
Karsten Skovgaard – gitar
Jesper Rosenqvist – trommer

Diskografi

Gasolin' 
 1971 – Gasolin' 
 1972 – Gasolin' 2
 1973 – Gasolin' 3 (UK-utgave: «Gasolin'», 1974) 
 1974 – Stakkels Jim (UK-utgave: «The Last Jim», 1974) 
 1975 – Gas 5 (UK/USA-utgave: «What A Lemon», 1976) 
 1976 – Live sådan (live)
 1976 – Efter endnu en dag
 1977 – Gør det noget
 1977 – Killin' Time
 1978 – Gøglernes aften – Live i Skandinavien

Soloalbum 
 1973 – Værsgo  
 1978 – Starfuckers - Vogt Dem for Efterligninger
 1978 – Kim Larsen & Yankee Drengene
 1979 – 231045-0637 (i Danmark også kalt Personnummerpladen, fordi tittelen var Kim Larsens personnummer)
 1981 – Jungle Dreams
 1982 – Sitting on a Time Bomb 1982 – 5 Eiffel 1983 – Midt om natten 1984 – De beste fra meg og mine venner (Samlealbum)
 1985 – Kim i cirkus (live)
 1993 – Åh Abe!
 1994 – Pa-Papegøje!
 1994 – Hvem kan sige nej til en engel?
 1995 – Guld & grønne skove (greatest hits)
 2004 – Bæreklang
 2004 – Bevar Christiania
 2010 – Mine damer og herrer
 2019 – Sange fra første sal

Kim Larsen & Bellami  
 1986 – Forklædt som voksen
 1988 – Yummi yummi
 1989 – Kielgasten
 1992 – Wisdom Is Sexy

Bell*Star 
Gruppa Bell*Star ga ikke ut noen platealbum, men i 1994 ga Kim Larsen ut soloalbumet Hvem kan sige nej til en engel?, og på denne utgivelsen medvirket flere av medlemmene fra Bell*Star, sammen med andre gjestemusikere. Den etterfølgende turneen ble også gjennomført med Bell*Star som backingband.

Kim Larsen & Kjukken 
 1996 – Kim Larsen & Kjukken
 1998 – Luft under vingerne
 2001 – Weekend Music
 2001 – Sange fra glemmebogen
 2002 – Det var en torsdag aften (live, 1 cd + 1 dvd eller vhs)
 2003 – 7-9-13
 2004 – Sange fra glemmebogen - Jul & nytår
 2006 – Gammel hankat
 2007 – En lille pose støj (live, 2 cd-er og 1 dvd)
 2008 – Glemmebogen for børn
 2012 – Du glade verden
 2017 – Øst for Vesterled

Filmografi (utvalg)

Kulturkanonen 
Larsen er med i Danmarks kulturkanon med albumet Værsgo. Selv ba han seg frabedt å være en del av denne lista.

Referanser

Litteratur

Eksterne lenker 
 
 
 

Danske musikere
Danske filmmusikkomponister
Personer med enkeltverk i den danske kulturkanonen
Robertprisen for årets musikk
Personer fra København